|  |  |
| --- | --- |
| **Magyar Táncművészeti Egyetem**  **Vályi Rózsi Könyvtár, Levéltár és Tánctudományi Kutatóközpont**  **ADATKEZELÉSI TÁJÉKOZTATÓ** | |
| 1. **A Könyvtár adatkezelése** | |
| **Adatkezelő** | Magyar Táncművészeti Egyetem (a továbbiakban: *MTE*) |
| **Az adatkezelés célja** | A nemzeti köznevelésről szóló 2011. évi CXC. törvényben (a továbbiakban: Nkt.), a nemzeti felsőoktatásról szóló 2011. évi CCIV. törvényben (a továbbiakban: Nftv.) és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvényben (a továbbiakban: Könyvtári tv.) meghatározott közfeladat ellátása, ennek során az érintett beazonosítása a könyvtár szolgáltatásainak nyújtása, valamint a könyvtári tagság létesítése érdekében, továbbá a kapcsolattartáshoz, illetve adott esetben a követeléskezeléshez szükséges adatok. |
| **A kezelt személyes adatok köre** | A könyvtári Regisztrációs Lapon és Beiratkozási Nyilatkozaton feltüntetett személyazonosító adatok, vagyis: Név, születési név; Születési hely, idő; Anyja születési neve; Lakcím (állandó lakcím, tartózkodási hely, vagy levelezési cím); Telefonszám; E-mail cím; az MTE-vel vagy az MTE Nádasi Ferenc Gimnáziuma és Kollégiumával, illetve más köz- vagy felsőoktatási intézménnyel fennálló munkaviszony, közszolgálati, hallgatói, tanulói, illetve egyéb jogviszony; Szak, szakirány; továbbá 18 éven aluliak esetében: a törvényes képviselő (szülő, nevelő) neve, elérhetősége.  A könyvtári szolgáltatások igénybevételével kapcsolatban keletkezett, illetve rögzített vagy egyéb módon kezelt személyes adatok. |
| **Az adatkezelés jogalapja** | A könyvtári Regisztrációs lapon és Beiratkozási nyilatkozaton feltüntetett természetes személyazonosító adatok és lakcím adatok tekintetében az adatkezelés jogalapja az Adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja) a Könyvtári tv. 56.§ (3) bekezdése és 57.§ (1) bekezdése alapján.  A kezelt további személyes adatok esetében az adatkezelés jogalapja   1. kapcsolattartás, illetve az esetleges jogos követelések behajtása céljából az Adatkezelő könyvtári szolgáltatásainak nyújtásával összefüggő – kapcsolattartáshoz, illetve esetleges jogos követelései behajtásához fűződő – jogos érdeke (GDPR 6. cikk (1) bekezdés f) pontja), 2. kedvezmények biztosítása céljából - a kedvezményezett személyétől függően - vagy az Adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja) a Könyvtári tv. 56.§ (6) bekezdése alapján, vagy az Adatkezelő kedvezmények biztosításához fűződő jogos érdeke (GDPR 6. cikk (1) bekezdés f) pontja). |
| **Hozzáférésre jogosultak** | Az MTE erre feljogosított munkatársai, olyan mértékben, ami az ellátott munkakör, feladatkör teljesítéséhez elengedhetetlenül szükséges. |
| **A személyes adatok címzettjei** | Az Adatkezelő esetenként ügyvédi közreműködést vesz igénybe a jogos követelései behajtása érdekében. |
| **Az adatkezelés időtartama** | Az adatkezelés időtartama a könyvtári tagság megszűnését követő 1 év. Amennyiben a könyvtári tagság megszűnésének időpontjában az olvasónak tartozása áll fenn a könyvtár felé, az adatkezelés időtartama könyvtári tagság megszűnését követő 5 év.  Az egyes könyvtári térítési díjakról kiállított számlák – és így az abban foglalt személyes adatok is – a számvitelről szóló 2000. évi C. törvény alapján 8 évig kerülnek megőrzése. |
| **Az adatszolgáltatás elmaradásának lehetséges következményei** | A Könyvtári tv. alapján kezelendő személyes adatok szolgáltatása jogszabályon alapul, azokat az érintett nem köteles megadni. Azok megadásának hiányában lehetséges, hogy az MTE-nek nem áll módjában elvégezni az adatkezelés vonatkozó célja szerinti feladatot, így például könyvtári szolgáltatásait nyújtani. |

|  |  |
| --- | --- |
| 1. **A Levéltár és a Tánctudományi Kutatóközpont adatkezelése** | |
| **Adatkezelő** | Magyar Táncművészeti Egyetem (a továbbiakban: *MTE*) |
| **Az adatkezelés célja** | A köziratokról, a közlevéltárakról és a magánlevéltári anyag védelméről szóló 1995. évi LXVI. törvényben (a továbbiakban: Ltv.) és a közlevéltárak és a nyilvános magánlevéltárak tevékenységével összefüggő szakmai követelményekről szóló 27/2015. (IV.13.) EMMI rendeletben (a továbbiakban: Levéltári rendelet) meghatározott közfeladat ellátása, így különösen a levéltári kutatás biztosítása. Továbbá ennek keretében a kapcsolattartás. |
| **A kezelt személyes adatok köre** | 1. A levéltári Látogatójegyen (Kutatói adatlapon / Kutatási kérelmen), illetve Támogatói állásfoglaláson feltüntetett   * 1. kutatói személyazonosító adatok, vagyis: Név, születési név; Születési hely, idő; Anyja születési neve; Lakcím (állandó lakcím, tartózkodási hely, vagy levelezési cím); Állampolgárság; Telefonszám, e-mail cím; továbbá   2. a kutatás tárgyával/témájával kapcsolatos személyes adatok (felsorolásukat ld. fent), a kutatást támogató terv stb.   2. Az érintett, vagy örököse kutatáshoz való hozzájárulása esetén az ő személyes adataik, valamint a levéltári anyagban szereplő további személyes adatok. |
| **Az adatkezelés jogalapja** | Az adatkezelés jogalapja az Adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja) az Ltv. és a Levéltári rendelet előírásai alapján.  Kapcsolattartás céljából az adatkezelés jogalapja az Adatkezelő levéltári szolgáltatásainak nyújtásával, illetve feladatai ellátásával összefüggő – kapcsolattartáshoz fűződő – jogos érdeke (GDPR 6. cikk (1) bekezdés f) pontja). |
| **Hozzáférésre jogosultak** | Az MTE erre feljogosított munkatársai, olyan mértékben, ami az ellátott munkakör, feladatkör teljesítéséhez elengedhetetlenül szükséges. |
| **A személyes adatok címzettjei** | A levéltár fenntartásával, működésével összefüggésben sor kerülhet személyes adatok továbbítására az illetékes hatóságok, valamint a kutatáshoz való hozzájárulás esetén az érintett, illetve örököse részére. |
| **Az adatkezelés időtartama** | Az adatkezelés időtartama az adatkezelési célokhoz igazodik:   1. Azok az iratok, amelyek az MTE hatályos Iratkezelési szabályzata és Irattári terve alapján nem selejtezhető, maradandó értékű iratoknak minősülnek, az irattári őrzési idő lejárta után levéltári őrizetbe kerülnek (levéltári dokumentumokká válnak). 2. A fotójegyről (és a későbbiekben esetleg bevezetésre kerülő más térítési díjakról) kiállított számlák – így az abban foglalt személyes adatok is – a számvitelről szóló 2000. évi C. törvény alapján 8 évig kerülnek megőrzése. |
| **Az adatszolgáltatás elmaradásának lehetséges következményei** | Az Ltv. és a Levéltári rendelet alapján kezelendő személyes adatok szolgáltatása jogszabályon alapul, azokat az érintett nem köteles megadni. Azok megadásának hiányában lehetséges, hogy az MTE-nek nem áll módjában elvégezni az adatkezelés vonatkozó célja szerinti feladatot, így például levéltári szolgáltatásait nyújtani. |

Az Adatkezelő adatkezelési tevékenysége megfelel a hatályos jogszabályoknak, így különösen az alábbiaknak:

* Az Európai Parlament és a Tanács (EU) 2016/679 rendelete (2016. április 27.) – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (a továbbiakban: Általános Adatvédelmi Rendelet vagy GDPR);
* Az információs önrendelkezési jogról és az információszabadságról szóló 2011. évi CXII. törvény (a továbbiakban Infotv.).

Az Adatkezelő elkötelezett a személyes adatok védelme tekintetében, a személyes adatokat bizalmasan kezeli, és megtesz minden olyan szükséges biztonsági, technikai és szervezési intézkedést, amely a személyes adatok védelmét és biztonságát garantálja.

Az Adatkezelő fenntartja magának a jogot, hogy jelen Adatkezelési tájékoztatót bármikor egyoldalúan módosítsa, az esetleges változásokról megfelelő időben értesíti az érintetteket.

AZ ADATKEZELŐ ADATAI, ELÉRHETŐSÉGE:

Adatkezelő: **Magyar Táncművészeti Egyetem**  
Székhely: 1145 Budapest Columbus u. 87-89.   
Levelezési cím: 1592 Budapest Zugló 1., Pf. 472.  
E-mail cím: [titkarsag@mte.eu](mailto:titkarsag@mte.eu)

AZ ÉRINTETTET MEGILLETŐ JOGOSULTSÁGOK RÖVIDEN:

1. az átlátható tájékoztatáshoz való jog **– Az érintett, vagy törvényes képviselője bármikor kérhet tájékoztatást személyes adatainak kezeléséről;**
2. a személyes adatokhoz való hozzáférés joga **– Az érintett, vagy törvényes képviselője bármikor hozzáférhet a Magyar Táncművészeti Egyetem által kezelt személyes adataihoz és az adatkezelés részleteihez;**
3. a személyes adatok helyesbítéséhez való jog **– Kérjük, jelezze/jelezd, ha pontatlanul kezeljük személyes adatait/adataidat és helyesbítjük azokat;**
4. a személyes adatok törléséhez való jog („az elfeledtetéshez való jog”) és az adatkezelés korlátozásához való jog **– Bizonyos esetekben az érintett, vagy törvényes képviselője jogosult kérni személyes adatainak törlését, illetve hogy csupán tároljuk azokat más adatkezelési művelet végrehajtása nélkül;**
5. adathordozhatósághoz való jog (csak a hozzájárulás vagy szerződés alapján kezelt adatok vonatkozásában, automatikus adatkezelés esetén) **– Amennyiben az érintettnek, vagy törvényes képviselőjének szüksége van rá, elektronikus formátumban átadjuk részére az általa rendelkezésünkre bocsátott személyes adatokat;**
6. tiltakozáshoz való jog **– Az érintett, vagy törvényes képviselője bármikor tiltakozhat személyes adatai jogos érdeken alapuló kezelése ellen;**
7. a jogorvoslathoz való jog **– Adatkezeléssel kapcsolatos jogainak megsértése esetén az érintett, vagy törvényes képviselője az adatvédelmi tisztviselőhöz, vagy a Nemzeti Adatvédelmi és Információszabadság Hatósághoz, illetve bírósághoz fordulhat**.

HOVÁ FORDULHAT AZ ÉRINTETT, HA JOGORVOSLATTAL SZERETNE ÉLNI, VAGY HA KÉRDÉSE VAN AZ ADATKEZELÉSSEL KAPCSOLATBAN?

Kérdéssel, kéréssel az MTE adatvédelmi tisztviselőjéhez

**Az adatvédelmi tisztviselő:**

Rendeki-Kovács Ügyvédi Iroda

e-mail cím: [dpo@mte.eu](mailto:dpo@mte.eu)

Panasszal a Nemzeti Adatvédelmi és Információszabadság Hatósághoz

**A Nemzeti Adatvédelmi és Információszabadság Hatóság elérhetősége:**

Székhely: 1055 Budapest, Falk Miksa utca 9-11.

Levelezési cím:1363 Budapest, Pf. 9.

Honlap: [www.naih.hu](http://www.naih.hu)

Tel.: +36-1-391-1400

Adatai védelme érdekében pert indíthat

az Adatkezelővel, mint alperessel szemben annak székhelye, vagy az érintett, illetve törvényes képviselője lakóhelye szerint illetékes törvényszék előtt, amely az ügyben soron kívül jár el. Az Adatkezelő (esetünkben azt MTE) székhelye szerint a perre a Fővárosi Törvényszék rendelkezik illetékességgel.

**Az érintetteket megillető jogosultságok részletes kifejtését a Magyar Táncművészeti Egyetem honlapján bárki számára elérhető Tanulói adatkezelési tájékoztató, Hallgatói adatkezelési tájékoztató és Dolgozói adatkezelési tájékoztató is tartalmazza. Az Önt megillető adatvédelmi jogosultságok tartalmilag azonosak, így a hivatkozott dokumentumok vonatkozó részére Önre nézve is releváns.**